A válogatott két győzelemmel már az utolsó forduló előtt megszerezte az első helyet.

Az oroszokat verték, és veretlenek maradtak. A negyeddöntőben a spanyolok jönnek.

A rendes játékidőben 1-1 volt a spanyolok ellen. A büntetőpárbajban az utolsó magyar hibázott.

Preisinger Sándor csapata 11-esekkel kapott ki a korosztályos futball-Eb-n. Így is a vb-ért játszik.

A Spanyolország ellen büntetőpárbajban elvesztett negyeddöntő után ismét tizenegyesek döntöttek a magyar válogatott mérkőzésén a dublini U17-es labdarúgó Európa-bajnokságon, ám ezúttal a javára.

Fotó: MLSZ - Magyar Labdarúgó Szövetség / Facebook

Az ötödik helyről és a világbajnokságra való kijutásról is döntő, Belgium elleni helyosztó első félideje 0-0-s döntetlennel zárult. A második félidőben a belgák szerezték meg a vezetést Kalulika góljával az 56. percben, ám a magyar válogatott alig öt percre rá egyenlített Komáromi György fejesével.

Mivel az eredmény a rendes játékidőben nem változott, büntetőpárbaj döntött a győztesről, amire közvetlenül a lefújás után került sor, hosszabbítás még nincs ebben a korosztályban.

A tizenegyespárbajban az első két pár nem hibázott, a harmadiknak rúgó Mathais de Wolf büntetője viszont kimaradt.

Mivel a magyarok közül ezt követően sem rontott senki, 5-4-re a magyar válogatott nyerte a büntetőrúgásokat. A belgák legyőzésének köszönhetően a válogatott ötödikként végzett az Európa-bajnokságon és kijutott a 2019-es U17-es világbajnokságra.

A győztes büntetőt követően hatalmas volt a játéksok öröme:

Hungary have made it to the U17 World Cup, beating Belgium 5-4 on penalties. Akos Zuigeber with the winning kick. Belgium were semi-finalists in 2015. #HUNBEL #U17Euro #EuroU17 pic.twitter.com/KAAjqnh1jh — Will Downing (@WillDowningComm) May 16, 2019

U17-es Eb, az 5. helyért:

Magyarország-Belgium 1-1 (0-0) - 11-esekkel 5-4

gól: Komáromi (61.), illetve Kalulika (56.)